# Fôrma de Montbréson

Por los articllos homonimos, vêde Fôrma.
La fôrma de Montbréson (la fourme de Montbrison en francês, la forma de Montbrison en occitan) est l’apelacion d’origina d’un fromâjo francês fabrecâ dempués lo VIII$^{émo}$ siècllo dens les Hôtes Chârmes$^,$ — una partia de les montagnes du Sêr — a més de 1 000 m d’hôt en Forês, surtot dens lo dèpartament de Lêre. Quél fromâjo a pâta pèrreselyêe vint d’una transformacion de lats de vache crus ou pâstorisâs et tire son nom de la vila de Montbréson. Quel’apelacion est comèrcialament presèrvâ per un’AOC dempués 1972 et un’AOP dempués 2010.
En 2018, la fôrma de Montbréson est enscrite a l’enventèro du patrimouèno culturâl imatèrièl en France et sus la lista du patrimouèno culturâl imatèrièl de l’UNÈSCÔ.
Son mèlyor temps de consomacion s’ètend dempués lo mês d’octobro tant qu’u mês d’avril.
Vint d’un tèrritouèro lambelisâ coma « Endrêt remarcâblo du gôt » per lo ministèro de l’Agricultura.

## Dèscripcion

O est un fromâjo de lat de vache, a pâta pèrreselyêe, d’un pêds moyen que fét entre-mié 2,1 et 2,7 kg en gènèrâl.

### Zona de produccion

Contrèrament a son homologo la fôrma d’Embèrt, la fôrma de Montbréson est fête dens una zona relativament concentrâ geograficament (montagnes du Sêr) :
* 27 comunes du dèpartament de Lêre : Bar, Cèrviére, La Chambâ, La Chambonia, Champ-Poli, Charmesél-Genceniéres, Le Châtél, Cotê, La Couta, Lavètro-sus-Anzon, Lèregniô, Nêrtrâblo, Palogniés, Roche, "Saint-Just-En-Bas", Les Sâles, Sâlveng, Sant-Bônèt, Sant-Jôrjo, Sant-Lorent, Sant-Roman, Sartenes, Sent-Deyér, Sent-Jian, Sent-Priét, La Valâ, Vèrriéres.
* 5 comunes du dèpartament du Pué-de-Doma : Le Brugèron, Chiéz-Pierro, Jôb, Sent-Antêmo, La Siviére.

## Vêre âssé

* Wikimedia Commons propôse de documents multimèdia libros sus la fôrma de Montbréson.

### Bibliografia

* Lo seto oficièl du Sindicat de la fôrma de Montbréson AOC

### Liems de defôr
## Notes et rèferences
### Notes

* ↑ Lo [r] roulâ est aprés étre remplaciê per lo [ʀ] râcllo dens la prononciacion locâla de l’arpitan.

### Noms d’endrêt

* ↑ Prononciê ou (les Hautes Chaumes en francês, las Nautas Chaumas en occitan). Lo nom vint du prèlatin CALMIS (« hôtior dènudâ, platél dèsèrt, tepa »).

### Vocabulèro
#### — Somèro

* Varianta forésièna de « asse-ben », « avouéc » et « étot » adv.
* Varianta forésièna de « lims » mpl.

#### — Tèxto

* ↑ Varianta forésièna ou (devant na voyèla) de « cél » a dèm m.
* ↑ Varianta forésièna de « arpetan » m.
* ↑ « dempués » prèp est lo mot forésien por « dês » prèp.
* ↑ Varianta forésièna ou de « dènudâye » a f.
* ↑ Varianta forésièna ou de « de hiôt » loc a env.
* ↑ Varianta forésièna (làts en grafia sarrâ) de « lacéls » mpl. Varianta forésièna ou de « sarrâye » a f.
* ↑ Varianta forésièna de « vela » f.
* ↑ Varianta forésièna devant una voyèla de « cela » pron dèm f.
* ↑ Varianta forésièna de « enscrita » a f.
* ↑ Varianta forésièna ou de « coment » ou « ‘ment » prèp.
* ↑ Varianta forésièna (làt en grafia sarrâ) de « lacél » m.
* ↑ Varianta forésièna de « fêta » a f.
* ↑ Varianta forésièna ou de « concentrâye » a f.
* ↑ Varianta forésièna ou de « comenes » fpl.

### Rèferences
#### — Suplèmentères

* ↑ (fr) « La fourme de Montbrison, un fromage désormais inscrit au patrimoine culturel immatériel national de l’Unesco », dessus francetvinfo.fr (viu lo 9 de novembro 2018).
* ↑ (fr) « Manger du reblochon l’été, du mont-d’or l’hiver : quelle saisonnalité pour les fromages ? », Le Monde.fr,‎ 2 d’oût 2018 (en legne, viu lo 5 de novembro 2021).
* ↑ (fr) « Fourme de Montbrison, fromage à pâte persillée de la Loire », dessus fourme-de-montbrison.fr (viu lo 4 d’octobro 2015).
* ↑ (fr) Cayér de les charges de l’AOP « fourme de Montbrison » enregistrâ a la Comission Eropèèna.